एक बोलीदाता ने कहा, पूर्व के मूल्यांकन में हम मानकर चले थे कि फोर्टिस के खाते में करीब 4.73 अरब रुपये की गड़बड़ी है। हालांकि फोर्टिस एस्कॉट्र्स (एफएचएल की सहायक) पर 5 अरब रुपये के जुर्माने से मूल्यांकन प्रभावित होगा। इसके अलावा जमीन से जुड़े कुछ अघोषित मामले भी हैं। उन्होंने कहा, कंपनी चौथी तिमाही के कमजोर नतीजे पेश कर सकती है। मौजूदा तिमाही का वित्तीय प्रदर्शन भी बहुत अच्छा नहीं है। इन चीजों से निश्चित तौर पर मूल्यांकन प्रभावित होगा। दूसरे बोलीदाता ने भी कहा कि वे मूल्यांकन पर दोबारा विार कर रहे हैं और लूथरा ऐंड लूथरा की रिपोर्ट मिलने के बाद वे किसी निष्कर्ष पर पहुंच पाएंगे। उन्होंने कहा, हमने फोर्टिस से लूथरा ऐंड लूथरा की रिपोर्ट मांगी है। हमें अभी रिपोर्ट नहीं मिली है। 4.73 अरब रुपये की गड़बड़ी हम मानकर चल रहे थे, लेकिन अब महत्वपूर्ण हैं रिपोर्ट के निहितार्थ।